als_Latn dik_Latn sag_Latn
Pjesa e tregut të tabletëve të Apple-it ka rënë në 50,4% tremujorin e tretë 2012, nga 59,7% që ishte në të njëjtën periudhë të vitit të kaluar, ka bërë me dije raporti i fundit i IDC-së.
Samsung, në anën tjetër, ka pasur një rritje të madhe, duke kapërcyer nga 6.5% në 18.4% në të njëjtën periudhë. Amazon mban vendin e tretë me 9%, ndjekur nga Asus me 8.6% dhe Lenovo me 1.4%.
Shakaja e vjetër e Apple-it, e cila thoshte se “nuk ka treg tabletësh, vetëm treg iPad-i,” nuk është më e vërtetë. Sipas shifrave të firmës kërkimore IDC, Samsung ka shitur 5.1 milionë tabletë në mbarë botën në tremujorin e tretë, një rritje prej 115% nga tremujori i dytë dhe 325% nga tremujori i tretë i vitit të kaluar.
Gjërat po ecin shumë mirë edhe për Amazon-in, sepse zgjerimi me shpejtësi i Kindle Fire ka ndihmuar në dyfishimin e pjesës së tregut.
Sigurisht, produkti më i rëndësishëm i Apple-it – iPad Mini – sapo ka dalë në treg dhe efektet e saj do të shihen në tremujorin e ardhshëm.
(Herë të lexuara: 131)
als_Latn als_Latn als_Latn als_Latn als_Latn als_Latn